Senaid Serdarević Seno
Senaid Serdarević Seno (1953 - 1999) bio je hrvatski karikaturist. 

Rođen je u Zagrebu. Diplomirao je na Fakultetu strojarstva i brodogradnje. Karikaturom se aktivno bavio od 1975.g. Objavljivao u brojnim listovima u zemlji i inozemstvu. Učesnik je gotovo svih festivala u svijetu, gdje dobiva brojne nagrade i priznanja. Jedan je od osnivača Hrvatskog društva karikaturista, gdje je obavljao dužnosti tajnika i predsjednika. Bio je prvi predsjednik za Hrvatsku u Europskom udruženju karikaturista "FECO". U vjesniku INA objavljuje stalnu tjednu rubriku "INEK". Organizator je mnogih izložbi u okviru ciklusa "Lanac smijeha", te kolektivnih izložbi kraikaturista drugih zemalja u Hrvatskoj.

Radio je i na poslovima propagande u "INA-OKI", a u vlastitoj firmi ART FORMA bio je uspješno na projektiranu i izvedbi sajamskih prostora, interijera i scenografskih rješenja, te grafičkom dizajnu i ilustracijama knjiga.
Poginuo je u prometnoj nesreći u Austriji.

Hrvatski karikaturisti